turjo4nis/wikipedia-bn-dump-20250701 huggingface dataset:
ইলেকট্রন বিন্যাস

আণবিক পদার্থ বিজ্ঞান এবং কোয়ান্টাম রসায়ন অনুযায়ী ইলেক্ট্রন বিন্যাস হচ্ছে কোন অণু, পরমাণু বা অন্য কোন বস্তুতে ইলেক্ট্রনের সজ্জা। ইলেক্ট্রন নির্দিষ্ট সম্ভাব্য এলাকা জুড়ে পরিভ্রমণ করে যা অর্বিটাল নামে পরিচিত। এই অর্বিটালগুলোর আকৃতি এবং ইলেক্ট্রন ধারণক্ষমতা নিউক্লিয়াস থেকে অর্বিটালের দূরত্বের উপর নির্ভর করে বিভিন্ন হয়। প্রতিটি অর্বিটালের সর্বোচ্চ ইলেক্ট্রন ধারণক্ষমতা নির্দিষ্ট। অণু বা পরমাণুর কোন অর্বিটালে কতটি করে ইলেক্ট্রন অবস্থান করবে তা আউফবাউ নীতি অনুযায়ী নির্ধারিত হয়। কোন অণু বা পরমাণুর অর্বিটালগুলোতে কতটি করে ইলেক্ট্রন রয়েছে তা বিশেষ উপায়ে প্রকাশিত রূপই হচ্ছে ইলেক্ট্রন বিন্যাস। পরমাণুর ইলেকট্রন বিন্যাসের উপরে ঐ পরমাণুর যোজনী নির্ভর করে। ইলেক্ট্রন বিন্যাসের বৈশিষ্ট্যের উপরে দাঁড়িয়ে আছে সমযোজী বন্ধনের ভিত্তি।

অর্বিটালের আকৃতি এবং ইলেক্ট্রন ধারণক্ষমতাকে যথাক্রমে ইংরেজি বর্ণ s,p,d,f দ্বারা নির্দেশ করা হয়। এছাড়াও g,h এবং i বর্ণ দিয়েও নির্দেশ করার বিধান রয়েছে কিন্তু এখনও পর্যন্ত এগুলো ব্যবহারের প্রয়োজন পড়েনি। প্রতিটি অর্বিটালের শক্তিমাত্রা নির্দিষ্ট। ইলেক্ট্রন এক শক্তিমাত্রার অর্বিটাল থেকে অন্য শক্তিমাত্রার অর্বিটালে ঝাঁপ দিতে পারে। এর ফলে ফোটন নামের একপ্রকার কোয়ান্টাম শক্তি কণার নিঃসরণ ঘটে। অর্বিটালের শক্তিমাত্রাকে ১ থেকে ৭ এর মধ্যের কোন একটি পূর্ণ সংখ্যা দ্বারা নির্দেশ করা হয় এবং তা অর্বিটাল নির্দেশক বর্ণের সাথে বসানো হয়।

আরও দেখুন 
 কোয়ান্টাম সংখ্যা

তথ্যসূত্র 

রাসায়নিক ধর্ম
পারমাণবিক পদার্থবিজ্ঞান
কোয়ান্টাম রসায়ন
আণবিক পদার্থবিজ্ঞান
তাত্ত্বিক রসায়ন
ম্যানচেস্টার ইউনাইটেড ফুটবল ক্লাবের খেলোয়াড় তালিকা

এটি ম্যানচেস্টার ইউনাইটেড দলের উল্লেখযোগ্য খেলোয়াড়ের তালিকা। সাধারণত এর মানে হচ্ছে যেসব খেলোয়াড় ১০০ বা তার বেশি প্রথম শ্রেণীর ম্যাচ (বদলী সহ) এই দলের পক্ষে খেলেছেন। তবে কিছু খেলোয়াড় রয়েছেন যারা কম ম্যাচ খেলেছেন কিন্তু দলের পক্ষে বড় ভূমিকা রেখেছেন।

দলের বর্তমান সদস্যদের তালিকা দেখতে চাইলে দেখুন, ম্যানচেস্টার ইউনাইটেড নিবন্ধ। খেলোয়াড়গণের নাম দলের সাথে প্রথম চুক্তি অনুসারে সাজানো আছে। উপস্থিতি ও গোল কেবল প্রথম শ্রেণীর খেলায়। যুদ্ধকালীন ম্যাচ বাদ দেয়া হয়েছে।

পরিসংখ্যান মে ২৪, ২০০৭ পর্যন্ত সঠিক

খেলোয়াড় তালিকা

সংক্ষিপ্ত রুপ

তালিকার শিরোনাম 
 উপস্থিতি — যতগুলো খেলায় প্রথম একাদশে খেলেছেন
 বদলী — যতগুলো খেলায় পরিবর্তিত খেলোয়াড় হিসেবে খেলেছেন।
 মোট — প্রথম একাদশ ও বদলী খেলোয়াড় হিসেবে সর্বমোট খেলা

অবস্থান 
 GK — গোলরক্ষক
 RB — ডান ব্যাক
 LB — বাম ব্যাক
 FB — ফুলব্যাক
 CB — সেন্ট্রাল ডিফেন্ডার
 DF — ডিফেন্ডার
 HB — হাফ ব্যাক
 CM — কেন্দ্রীয় মধ্যমাঠের খেলোয়াড়
 LM — বাম পার্শ্বীয় মধ্যমাঠের খেলোয়াড়
 RM — ডান পার্শ্বীয় মধ্যমাঠের খেলোয়াড়
 RW — ডান পার্শ্বীয় খেলোয়াড়
 LW — বাম পার্শ্বীয় খেলোয়াড়
 W — পার্শ্বীয় খেলোয়াড়
 MF — মধ্যমাঠের খেলোয়াড়
 FW — আক্রমণভাগের খেলোয়াড়

তারকা চিহ্নিত খেলোয়াড়েরা (*) একাধিক ক্রমে দলে খেলেছেন

তথ্যসূত্র 

 
 
 

খেলোয়াড় তালিকা
ম্যানচেস্টার ইউনাইটেড ফুটবল ক্লাব
ম্যানচেস্টার ইউনাইটেড ফুটবল ক্লাবের খেলোয়াড়
অজয় নদ

অজয় নদ ঝাড়খণ্ড ও পশ্চিমবঙ্গের একটি বন্যাসঙ্ক‌ুল নদী যা গঙ্গার অন্যতম প্রধান শাখা ভাগীরথী হুগলির উপনদী। অজয় নামটির অর্থ যাকে জয় করা যায় না।

ভৌগোলিক অঞ্চল 
বিহারের জামুই জেলা চাকাই ব্লকের বাটপার অঞ্চলের ৩০০ মিটার উচু পাহাড় থেকে উৎসারিত হয়ে দক্ষিণ-পূর্ব দিকে প্রবাহিত হয়ে এটি দেবীপুরের নিকটে ঝাড়খণ্ডে প্রবেশ করে (দেওঘরের প্রস্তাবিত শিল্প অঞ্চল) দিয়ে গিয়ে অজয় নদ ঝাড়খণ্ডের উপর দিয়ে বয়ে গিয়ে পশ্চিমবঙ্গের পশ্চিম বর্ধমান জেলার চিত্তরঞ্জনের নিকট শিমজুড়িতে পশ্চিমবঙ্গে প্রবেশ করেছে এবং এটি প্রথম পশ্চিম বর্ধমান জেলা এবং ঝাড়খণ্ড হয়ে এবং পরে পশ্চিম বর্ধমান জেলার চুরুলিয়া ঘাট, বীরকুলটি ঘাট, দরবারডাঙা ঘাট ও সিদ্ধপুর ঘাট হয়ে এবং বীরভূম জেলার বড়কোলা, তামড়া, বিনুই ও নবসন গ্রামের সীমানা হয়ে পূর্বে প্রবাহিত হয়ে পূর্ব বর্ধমান জেলার কাটোয়া মহকুমার কেতুগ্রাম থানার নারেং গ্রামের প্রবেশ করে কাটোয়া শহরের কাছে ভাগীরথী নদীর সংগে মিলিত হয়েছে। অজয় নদের মোট দৈর্ঘ্য ২৮৮ কিলোমিটার (১৭৯ মাইল) তার মধ্যে শেষ ১৫২ কিলোমিটার (৯৪ মাইল) পশ্চিমবঙ্গে রয়েছে। 

অজয়ের প্রধান উপনদীগুলি হল ঝাড়খণ্ডের পাথরো ও জয়ন্তী এবং বর্ধমানের তুমুনি ও কুনুর।

অজয় নদের ধারা থেকে অনেকদূর অবধি পার্বত্য অঞ্চলের ল্যাটেরাইট মাটির উপর দিয়ে প্রবাহিত হয়ে বর্ধমানের আউশগ্রামে এসে পাললিক সমভূমিতে প্রবেশ করে। অজয় নদের উপত্যকায় শাল, পিয়াল ও পলাশের ঘন জঙ্গল ছিল। কিন্তু অধুনা খনিজ উত্তোলন ও অন্যান্য মনুষ্যজনিত কারণে বেশিরভাগ জঙ্গল সাফ হয়ে গেছে। সম্প্রতি, ভারত সরকার (নৌ পরিবহন মন্ত্রক) অজয় নদকে জাতীয় নৌপথ আইন, ২০১৬.(৬)-এর আওতায় জাতীয় জলপথ -৭ হিসাবে ঘোষণা করেছে।

ইতিহাস 
ম্যাক্ ক্রিন্ডল (Mc Krindle) সম্পাদিত ভারতের প্রাচীন ইতিহাস অনুযায়ী মেগাস্থিনিসের যুগে অম্যস্টিস নামে একটি নদীর উল্লেখ আছে যা কাটাদুপা শহরের কাছে দিয়ে প্রবাহিত হয়েছে। আরেকজন ইতিহাসবিদ উইলফ্রেড মনে করেন সেই অম্যস্টিস হল বর্তমান অজয়ের কোন প্রাচীন নামের অপভ্রংশ।  সাম্প্রতিক খননকার্যের ফলে অজয় নদের উপত্যকায় পাণ্ড‌ু রাজার ঢিপিতে সিন্ধু সভ্যতার সমসাময়িক প্রাচীন সভ্যতার নানা নিদর্শন আবিষ্কৃত হয়েছে 

বিংশ শতাব্দীতে অজয় নদে কম করে ২০ টি বন্যার লিখিত নথি আছে। নদের নিম্নভাগের বন্যা প্রতিরোধের জন্য বাঁধ রয়েছে। 

১৩ শতকে গীতগোবিন্দর লেখক কবি জয়দেবের জন্মস্থান বীরভূম জেলার জয়দেব কেন্দুলি গ্রামে ও কবি কাজী নজরুল ইসলামের জন্মস্থান বর্ধমান জেলার চুরুলিয়া গ্রামের অজয় নদীর ধারে।

বাংলা সাহিত্যে অজয় নদের প্রভাব 
কবি কুমুদ রঞ্জন মল্লিক, কবি সত্যেন্দ্রনাথ দত্ত ও আরও অনেক কবি অজয়ের দ্বারা প্রভাবিত হয়েছেন:
 
"বাড়ি আমার ভাঙন ধরা অজয় নদীর বাঁকে,
জল যেখানে সোহাগ ভরে স্থলকে ঘিরে রাখে"

"অজয়ের ভাঙনেতে করে বাড়ি ভঙ্গ,
তবু নিতি নিতি হেরি নব নব রঙ্গ।"

বিশ্বকবি রবীন্দ্রনাথ ঠাকুর অজয় নদীর দ্বারা প্রভাবিত হয়ে লিখেছেন-
 
"চাঁদের কিরণ পড়ে যেথায় একটু আছে জল
যেন বন্ধ্যা কোন্ বিধবার লুটানো অঞ্চল।
নিঃস্ব দিনের লজ্জা সদাই বহন করতে হয়,
আপনাকে হায় হারিয়ে-ফেলা অকীর্তি অজয়।"

তথ্যসূত্র

আরও দেখুন 

পূর্ব বর্ধমান জেলার নদী
ঝাড়খণ্ডের নদী
পশ্চিম বর্ধমান জেলার নদী
বীরভূম জেলার নদী
বিহারের নদী
পশ্চিমবঙ্গের নদী
ইলেকট্রনের শক্তিস্তর

নিউক্লিয়াসের চারপাশে অনুমোদিত কক্ষপথকে শক্তিস্তর বা ইলেকট্রনের শক্তিস্তর বা অরবিট বলে।একটি পরমাণুর শক্তিস্তর বা ইলেকট্রনের শক্তিস্তর বা অরবিটকে (সাধারণভাবে প্রধান শক্তিস্তর নামে পরিচিত) পরমাণুর নিউক্লিয়াসের চারিদিকে ঘূর্ণায়মান ইলেক্ট্রনের কক্ষপথ বলা যেতে পারে। এটি মূলতঃ পারমাণবিক অরবিটালসমূহের একটি গ্রুপ যাদের প্রধান কোয়ান্টাম সংখ্যার (n) মান সর্বদাই সমান। ইলেকট্রনের শক্তিস্তর এক বা একাধিক উপশক্তিস্তর নিয়ে গঠিত হয়। প্রতিটি উপশক্তিস্তরে আবার দুই বা ততোধিক অরবিটাল থাকে যাদের কৌণিক ভরবেগ কোয়ান্টাম সংখ্যার মান ১। অর্থাৎ একই। এই শক্তিস্তরগুলোই একটি পরমাণুর ইলেকট্রন বিন্যাস তৈরি করে। গাণিতিকভাবে এটি দেখানো সম্ভব যে, একটি শক্তিস্তরে যে সংখ্যক ইলেকট্রন থাকতে পারে তার মান ।

প্রতিটি শক্তিস্তর একটি নির্দিষ্ট সংখ্যক ইলেকট্রন ধারণ করতে পারে। সে কারণে প্রতিটি শক্তিস্তর একটি নির্দিষ্ট সীমার ইলেক্ট্রন শক্তির সাথে সম্পর্ক যুক্ত, আর তাই পরমাণুর ভেতরদিকের প্রতিটি শক্তিস্তর প্রয়োজনীয় ইলেক্ট্রন দ্বারা পরিপূর্ণ না হলে পরবরতী শক্তিস্তরে (বাইরের দিকের) ইলেক্ট্রন যেতে পারে না। পরমাণুর সবচেয়ে বাইরের শক্তিস্তরে পরিভ্রমণরত ইলেকট্রন দ্বারা ঐ পরমাণুর বৈশিষ্ট নির্ধারিত হয়ে থাকে ।

শক্তিস্তরে ইলেক্ট্রন সংখ্যা অনুসারে মৌলিক পদার্থের তালিকা

তথ্যসূত্র 

পারমাণবিক পদার্থবিজ্ঞান
কোয়ান্টাম রসায়ন
কোয়ান্টাম বলবিজ্ঞান
রাসায়নিক বন্ধন
পুরাজ্যোতির্বিদ্যা

পুরাজ্যোতির্বিদ্যা (ইংরেজি: Archaeoastronomy) বলতে প্রাচীন সভ্যতা ও সংস্কৃতিতে যেভাবে প্রথাগত জ্যোতির্বিদ্যা ও জ্যোতিষ শাস্ত্র নিয়ে চর্চা করা হয়েছে সেগুলোকে তাদের দৃষ্টিকোণ ও উপায়-উপকরণের সাপেক্ষে অধ্যয়ন করাকে বুঝায়। মূলত প্রত্নতাত্ত্বিক এবং নৃতাত্ত্বিক প্রমাণাদির মাধ্যমে এই গবেষণা করা হয়। সমকালীন বিভিন্ন সমাজে আকাশ পর্যবেক্ষণ কীভাবে করা হয় তার অধ্যয়নকে অনেক সময় নৃজ্যোতির্বিদ্যা (ethnoastronomy) নামে আখ্যায়িত করা হয়। অবশ্য নৃজ্যোতির্বিদ্যা পুরাজ্যোতির্বিদ্যারই একটি অংশ না সম্পূর্ণ পৃথক সে নিয়ে কোন স্থির সিদ্ধান্তে পৌঁছানো সম্ভব হয়নি। পুরাজ্যোতির্বিদ্যার সাথে ঐতিহাসিক জ্যোতির্বিজ্ঞানেরও নিবিড় সম্পর্ক রয়েছে, এছাড়া এর সাথে সম্পর্ক রয়েছে জ্যোতির্বিজ্ঞানের ইতিহাসের। ঐতিহাসিক জ্যোতির্বিজ্ঞান হচ্ছে জ্যোতিষ্কসমূহের ঐতিহাসিক উপাত্ত পর্যালোচনার মাধ্যমে কোন সিদ্ধান্তে পৌঁছার বিদ্যা, আর জ্যোতির্বিজ্ঞানের ইতিহাস হচ্ছে লিখিত দলিলসমূহ পর্যালোচনার মাধ্যমে অতীতের জ্যোতির্বৈজ্ঞানিক গবেষণাসমূহের মূল্যায়ন করার বিজ্ঞান।

প্রাচীন কালের মানুষদের জ্যোতির্বিদ্যা অনুশীলনের চিহ্ন আবিষ্কারের জন্য বিজ্ঞানের বিভিন্ন শাখা, যেমন প্রত্নতত্ত্ব, নৃবিজ্ঞান, জ্যোতির্বিজ্ঞান, পরিসংখ্যান, ইতিহাস ইত্যাদির কৌশল প্রয়োগ করা হয়। এত শত কৌশলের সার্থক সমন্বয় করতে গিয়ে অনেক বিতর্কের জন্ম হয় যা এখনও পুরাজ্যোতির্বিদদের জন্য একটি বড় সমস্যা। ক্লাইভ রাগলস বলেন যে পুরাজ্যোতির্বিদ্যাকে প্রাচীন জ্যোতির্বিদ্যার অধ্যয়ন হিসাবে বিবেচনা করা বিভ্রান্তিকর, কারণ আধুনিক জ্যোতির্বিদ্যা হল একটি বৈজ্ঞানিক শাখা, অন্যদিকে পুরাজ্যোতির্বিদ্যা অন্যান্য সংস্কৃতির আকাশের ঘটনার প্রতীকীভাবে সমৃদ্ধ সাংস্কৃতিক ব্যাখ্যা বিবেচনা করে।

ভূদৃশ্য প্রত্নতত্ত্ব এবং বোধাত্মক প্রত্নতত্ত্বকে বেশকিছু দিক দিয়ে পূর্ণ করে পুরাজ্যোতির্বিদ্যা। কোন অঞ্চলে পুরাত্ত্বিক নিদর্শনের সাথে আকাশপটের কিছু বিন্যাসের মিল পাওয়া গেছে, অনেক সময় ভূমির নকশার মাধ্যমে প্রাচীন মানুষেরা প্রকৃতির চক্র সম্পর্কে তাদের বিশ্বাস ফুটিয়ে তুলতো, মায়া সভ্যতার জ্যোতির্বিদ্যা এর একটি উল্লেখযোগ্য উদাহরণ। বিভিন্ন স্থানে বসতি স্থাপনের সাথে মহাজাগতিক নিয়মের সম্পর্কও খুঁজে পেয়েছেন অনেকে যাকে সম্পর্কিত করা হয়েছে বোধ ও ভূদৃশ্যের সাথে।

সকল যুগের সকল সংস্কৃতি নিয়ে গবেষণা করে পুরাজ্যোতির্বিদ্যা। আকাশের অর্থ একেক সংস্কৃতির মানুষের কাছে একেক রকম। তথাপি কিছু ধ্রুব বৈজ্ঞানিক পদ্ধতি ব্যবহারের মাধ্যমে আকাশ সম্পর্কে কারও ধারণা অনেকটাই জানা সম্ভব। তবে পুরাজ্যোতির্বিদ্যায় বিতর্কের অবকাশ অনেক বেশি। সমাজ, সংস্কৃতি এবং বিজ্ঞানের মধ্যে ভারসাম্য রক্ষা করতে গিয়ে তাকে হিমশিম খেতে হয়। এজন্যই পুরাজ্যোতির্বিদ ক্লাইভ রাগলস এর মতে, পুরাজ্যোতির্বিদ্যায় একদিকে যেমন সূক্ষ্নাতিসূক্ষ্ন বৈজ্ঞানিক গবেষণা আছে অন্যদিকে আবার আছে লাগামহীন অনুমান।

তথ্যসূত্র

 
 

পুরাজ্যোতির্বিজ্ঞান
প্রাচীন জ্যোতির্বিজ্ঞান
জ্যোতির্বিজ্ঞানের ইতিহাস
জ্যোতির্বিজ্ঞানের উপশাখা
প্রত্নতত্ত্বের উপশাখা
ঐতিহ্যবাহী জ্ঞান
উয়েফা সুপার কাপ

ইউরোপীয়ান সুপার কাপ (উয়েফা সুপার কাপ) একটি বার্ষিক ফুটবল খেলা যেটি উয়েফা কাপ ও উয়েফা চ্যাম্পিয়নস লীগ বিজয়ী দলদুটির মধ্যে অনুষ্ঠিত হয়। ঘরোয়া লীগ শুরু হওয়ার সময় এই খেলা অনুষ্ঠিত হয়। সাধারণত আগস্ট মাসে এটি অনুষ্ঠিত হয়। ইউরোপে খেলাটিকে অবশ্য উয়েফা কাপ বা চ্যাম্পিয়নস লীগের সমান মর্যাদা দিয়ে কাপটিকে দেখা হয় না।  গ্রীষ্মকালীন দলবদলের পর এটি অনুষ্ঠিত হয় বলে দলে নানা পরিবর্তন আসে।

সবচেয়ে সফল সুপার কাপ বিজয়ী দল হচ্ছে বার্সেলোনা আর এ.সি. মিলান, যারা পাঁচবার এই ট্রফি জিতেছে।

ফলাফল

দলগুলির সফলতা

বিভিন্ন দেশের সফলতা

তথ্যসূত্র

বহিঃসংযোগ 

 
সুপার কাপ
উয়েফা ক্লাব প্রতিযোগিতা
আলকেমি

বিজ্ঞানের ইতিহাসে আলকেমি (আরবি: الكيمياء, আল-কিমিয়া; গ্রিক শব্দ khumeía থেকে আগত) দ্বারা একটি প্রাচীনকালে প্রকৃতির এক ধরনের অনুসন্ধান এবং জ্ঞানের দার্শনিক ও আধ্যাত্মিক একটি শাখাকে বোঝায় যাতে জ্ঞানের সকল শাখার সকল উপাদানের সম্মিলনের মাধ্যমে একটি মাত্র উচ্চতর মহান শক্তির অস্তিত্বের ধারণা করা হতো। অর্থাৎ রসায়ন, ধাতুবিদ্যা, পদার্থবিজ্ঞান, চিকিৎসাবিজ্ঞান, জ্যোতিষ শাস্ত্র, সেমিওটিক্‌স, মরমিবাদ, আধ্যাত্মবাদ এবং শিল্পকলা এই সকল শাখার সকল উপাদান যে একক উচ্চতর শক্তির অংশ হিসেবে বিদ্যমান রয়েছে তার বিজ্ঞানই হলো আলকেমি। মেসোপটেমিয়া, প্রাচীন মিশর, পারস্য, ভারত, চীন, প্রাচীন গ্রিস, রোম, মুসলিম সভ্যতা এবং সবশেষে ইউরোপে এই আলকেমির চর্চা হয়েছে। এ হিসেবে ঊনবিংশ শতাব্দী পর্যন্ত প্রায় ২৫০০ বছর ধরে আলকেমির চর্চা অব্যাহত ছিলো। এর জন্য গঠিত হয়েছিলো জটিল সব দার্শনিক ধারা ও ঘরানা।

আলকেমিস্টরা কিছু নির্দিষ্ট উপকরণকে শুদ্ধ, পরিপক্ক এবং নিখুঁত করার চেষ্টা করেছিলেন।  সাধারণ লক্ষ্য ছিলো ক্রাইসোপিয়া, "মূল ধাতু"কে (যেমন, সীসা) "উচ্চ ধাতু"তে (বিশেষ করে সোনা) রূপান্তর করা।

আরও দেখুন 
 জাবির ইবন হাইয়ান
 দার্শনিকের পাথর

তথ্যসূত্র

বহিঃসংযোগ 
 The Alchemy website  - Alchemy from a metaphysical perspective.
 The al-kemi.org website - Alchemy from a spiritual/philosophical perspective.
 Society for the History of Alchemy and Chemistry
 Dictionary of the History of Ideas: Alchemy
 Antiquity, Vol. 77 (2003)  - "A 16th century lab in a 21st century lab".
 The Story of Alchemy and the Beginnings of Chemistry, Muir, M. M. Pattison (1913)
 "Transforming the Alchemists", New York Times, August 1, 2006. Historical revisionism and alchemy.

 
স্বর্ণ
গুপ্তবাদ
প্রাকৃতিক দর্শন
বিজ্ঞানের ইতিহাস
আফ্রো-এশীয় ভাষাসমূহ

আফ্রো-এশীয় ভাষাসমূহ () একটি ভাষা পরিবার। এসআইএল-এর করা প্রাক্কলন অনুযায়ী এই পরিবারে প্রায় ৩৭৫টি ভাষা আছে। এগুলিতে উত্তর আফ্রিকা, পূর্ব আফ্রিকা, পশ্চিম আফ্রিকা ও দক্ষিণ-পশ্চিম এশিয়ার প্রায় ৩০ কোটি মানুষ কথা বলে থাকেন। উল্লেখ্য, এদের মধ্যে প্রায় ২০ কোটিই আরবিভাষী।

এই ভাষাগুলিকে "হ্যামিটীয়-সেমেটিক" ও আরও অন্যান্য নামেও (যেমন ইংরেজি "Afrasian", "Lisramic" "Erythraean") ডাকা হয়।

আফ্রো এশীয় ভাষাসমূহ 
নিচের ভাষা উপপরিবারগুলি এই ভাষা পরিবারের অন্তর্গত:

 বার্বার ভাষাসমূহ
 চাদীয় ভাষাসমূহ
 মিশরীয় ভাষাসমূহ
 সেমেটিক ভাষাসমূহ
 কুশিটিক ভাষাসমূহ
 বেজা ভাষাসমূহ 
 অমোটিক ভাষাসমূহ

জনপ্রিয় গ্রন্থ ও রচনা 
 গিলাদ জাকারমান (Zuckermann, Ghil'ad) (2012), Burning Issues in Afro-Asiatic Linguistics 
 গিলাদ জাকারমান (Zuckermann, Ghil'ad) (2020), Revivalistics: From the Genesis of Israeli to Language Reclamation in Australia and Beyond, Oxford University Press ISBN 9780199812790/ISBN 9780199812776
 গিলাদ জাকারমান (Zuckermann, Ghil'ad) (2003), Language Contact and Lexical Enrichment in Israeli Hebrew, Palgrave Macmillan ISBN 9781403917232/ISBN 9781403938695

আফ্রো-এশীয় ভাষা
আফ্রো-এশীয় ব্যক্তি
ভাষা পরিবার
আফ্রিকার জাতিগোষ্ঠী
এশিয়ার জাতিগোষ্ঠী
ইউরোপের জাতিগোষ্ঠী
হ্যারি পটার (দ্ব্যর্থতা নিরসন)

হ্যারি পটার দিয়ে বোঝাতে পারে:

 হ্যারি পটার, কল্প-কাহিনীর সিরিজ
 হ্যারি পটার অ্যান্ড দ্য ফিলোসফার্স স্টোন 
 হ্যারি পটার অ্যান্ড দ্য চেম্বার অফ সিক্রেটস
 হ্যারি পটার অ্যান্ড দ্য প্রিজনার অফ আজকাবান
 হ্যারি পটার অ্যান্ড দ্য গবলেট অফ ফায়ার 
 হ্যারি পটার অ্যান্ড দ্য অর্ডার অফ দ্য ফিনিক্স
 হ্যারি পটার অ্যান্ড দ্য হাফ-ব্লাড প্রিন্স 
 হ্যারি পটার অ্যান্ড দ্য ডেথলি হ্যালোস
 হ্যারি পটার (চলচ্চিত্র ধারাবাহিক), হ্যারি পটার সিরিজের ওপর চলচ্চিত্র সিরিজ
 হ্যারি পটার অ্যান্ড দ্য ফিলোসফার্স স্টোন (চলচ্চিত্র) 
 হ্যারি পটার অ্যান্ড দ্য চেম্বার অফ সিক্রেটস (চলচ্চিত্র)
 হ্যারি পটার অ্যান্ড দ্য প্রিজনার অফ আজকাবান (চলচ্চিত্র)
 হ্যারি পটার অ্যান্ড দ্য গবলেট অফ ফায়ার (চলচ্চিত্র) 
 হ্যারি পটার অ্যান্ড দ্য অর্ডার অফ দ্য ফিনিক্স (চলচ্চিত্র)
 হ্যারি পটার অ্যান্ড দ্য হাফ-ব্লাড প্রিন্স (চলচ্চিত্র) 
 হ্যারি পটার অ্যান্ড দ্য ডেথলি হ্যালোস (চলচ্চিত্র)
 হ্যারি পটার (গেমস), হ্যারি পটারের উপর ভিডিও গেমস সিরিজ
 হ্যারি পটার অ্যান্ড দ্য ফিলোসফার্স স্টোন (ভিডিও গেমস) 
 হ্যারি পটার অ্যান্ড দ্য চেম্বার অফ সিক্রেটস (ভিডিও গেমস)
 হ্যারি পটার অ্যান্ড দ্য প্রিজনার অফ আজকাবান (ভিডিও গেমস)
 হ্যারি পটার অ্যান্ড দ্য গবলেট অফ ফায়ার (ভিডিও গেমস) 
 হ্যারি পটার অ্যান্ড দ্য অর্ডার অফ দ্য ফিনিক্স (ভিডিও গেমস)
 হ্যারি পটার অ্যান্ড দ্য হাফ-ব্লাড প্রিন্স (ভিডিও গেমস)
 হ্যারি পটার: কুইডিচ বিশ্ব কাপ
 হ্যারি পটার (চরিত্র), সিরিজের প্রধান নায়ক

মানুষের নামের দ্ব্যর্থতা নিরসন পাতা
উর্বর চন্দ্রকলা

উর্বর চন্দ্রকলা (Fertile Crescent) মধ্যপ্রাচ্যে অবস্থিত চাঁদের ফালি আকৃতির একটি ঐতিহাসিক অঞ্চল যা লেভান্ট, প্রাচীন মেসোপটেমিয়া ও প্রাচীন মিশর অঞ্চলের সমন্বয়ে গঠিত। এর ইংরেজি নাম "Fertile Crescent" প্রথম উল্লেখ করেন শিকাগো বিশ্ববিদ্যালয়ের প্রত্নতাত্ত্বিক জেমস হেনরি ব্রেস্টেড।

তথ্যসূত্র 

 
নব্যপ্রস্তরযুগীয়
মধ্যপ্রাচ্য
প্রাচীন মধ্যপ্রাচ্য
পূর্ব ভূমধ্যসাগরীয়
ভূমধ্যসাগরীয় অঞ্চলের ইতিহাস
ঐতিহাসিক অঞ্চল
বিভাজিত অঞ্চল
সভ্যতার সূতিকাগার
কুবলাই খান

কুবলাই খান (; ,  Xubilaĭ xaan; , "কুবলাই রাজা";( ২৩ সেপ্টেম্বর, ১২১৫ – ১৮ ফেব্রুয়ারি, ১২৯৪), মধ্যযুগের একজন মোঙ্গল দলপতি এবং শাসনকর্তা। তিনি চীনের ইউয়ান রাজবংশের প্রতিষ্ঠাতা ও প্রথম সম্রাট হিসাবে ১২৭১ খ্রিষ্টাব্দ হতে ১২৯৪ খ্রিষ্টাব্দ পর্যন্ত চীন শাসন করেন।

কুবলাই খান ছিলেন তলুই ও সরঘাঘতানি বেকির দ্বিতীয় পুত্র। তার পিতামহ ছিলেন চেঙ্গিস খান। ১২৬০ খ্রিষ্টাব্দে কুবলাই খান তার বড় ভাই মংকু খানের স্থলাভিষিক্ত হন। কুবলাই খানের আরেক ভাই হালাকু খান পারস্য জয় করেন এবং সেখানে ইলখানাত নামে রাজ্য প্রতিষ্ঠা করেন।

তথ্যসূত্র

বহিঃসংযোগ 
 Inflation under Kublai 
 Relics of the Kamikaze  (Archaeological Institute of America)

 
১২১৫-এ জন্ম
১২৯৪-এ মৃত্যু
মঙ্গোলীয় বৌদ্ধ রাজশাসক
ইউয়ান রাজবংশের সম্রাট
মঙ্গোল সাম্রাজ্যের খাগান
চেঙ্গিস খানের বংশধর
বোরজিগিন
প্রতিষ্ঠাতা রাজশাসক
১৩শ শতাব্দীর মঙ্গোল খান
১৩শ শতাব্দীর চীনা রাজশাসক
ওডিসিউস

অডিসিউস অথবা ইউলিসিস (গ্রিক: , অডিসিউস; লাতিন: Ulixes, ইউলিসিস) একজন উপকথার গ্রিসের ইথাকার রাজা ছিলেন। তিনি গ্রিক পুরাণের অন্যতম সাহসী ও কৌশলী বীর, বাগ্মী ও কূটনীতিবিদ। হেলেনের অসংখ্য পাণিপ্রার্থীদের মধ্যে অডিসিউসও ছিলেন। কিন্তু পরবর্তীকালে তিনি নিজেই মেনালাউসের সঙ্গে |হেলেনের বিয়ে দেন এবং নিজে হেলেনের আত্মীয়া পেনিলোপীকে বিয়ে করেন। অডিসিউসের কূটকৌশলের কারণেই হেলেনের ব্যর্থ পাণিপ্রার্থীরা সব রকমের বিপদ থেকে হেলেনকে রক্ষা করার জন্য প্রতিজ্ঞাবদ্ধ হন। তারা ঘোষণা করেন যে ভবিষ্যতে হেলেনের কোন ব্যর্থ পাণিপ্রার্থী বা অন্য যেকোন ব্যক্তি দ্বারা হেলেন ও মেনালাউসের কোনো ক্ষতি হবার সম্ভাবনা থাকলে তারা একযোগে বাধা দেবেন। প্যারিস কর্তৃক হেলেন অপহৃত হবার পর সকল গ্রিকবীর ট্রয় আক্রমণের জন্য একত্রিত হন। কিন্তু অডিসিউস তার শিশু পুত্রের টেলেমেকাসের মায়ায় যুদ্ধযাত্রা এড়ানোর পাগলামির ভান শুরু করেন। কিন্তু প্যালামেডিসের কাছে ধরা পড়ে যুদ্ধে অংশগ্রহণ করতে বাধ্য হন।
অডিসিউসের দুঃসাহসী পরিকল্পনার কারণেই সুদীর্ঘ ট্রয় যুদ্ধের অবসান ঘটে। তার পরামর্শেই ট্রোজানদের প্রতারিত করার জন্য বিখ্যাত ট্রয়ের ঘোড়া নির্মিত হয়।
যুদ্ধশেষে স্বদেশ প্রবর্তনের সময় তিনি মহা সসুদ্র দেবতা পোসাইডেনের কোপে পড়ে পথভ্রষ্ট হন। এই কাহিনী নিয়েই রচিত হয়েছে হোমারের অডিসি মহাকাব্য।
নিজের রাজ্য ইথাকায় ফিরে আসার কিছুকাল পর তিনি পুত্র টেলেগোনাস কর্তৃক নিহত হন। টেলেগোনাস ছিল কুহকিনী সার্সির গর্ভজাত পুত্র। পিতার কাছে আপন পরিচয় প্রদানের জন্য সে ইথাকায় আগমন করলে ভুল বোঝাবুঝির কারণে পিতা পুত্রের আগেই যুদ্ধ বাধে এবং অডিসিউস নিহত হন।

তথ্যসূত্র

বহিঃসংযোগ 

 গ্রিসের প্রত্নতাত্ত্বিক হতো অডিসিউস কবর আবিষ্কার করেছে
 The Ulysses Voyage, by Tim Severin, 1987. An account of a voyage in a modern reconstruction of a Bronze Age ship, using the Odyssey as sailing directions, from Troy to Ithaca. Many Odyssey locations were, he claims, located.
 In the animated television series Class of the Titans, the character Odie is descended from Odysseus.

গ্রিক পুরাণের চরিত্র
গ্রিক পুরাণের রাজা
ডেথ নোটের পর্বের তালিকা

৩৭ পর্বে ডেথ নোট এনিমেটি সমাপ্ত হয়েছে। নিপ্পন টেলিভিশনে এটি দেখানো হতো। এর শেষ পর্বটি প্রচারিত হয় ২০০৭ সালের ২৬ জুন তারিখে। শেষ পর্বে কিরার সাথে তার জাপান পুলিশ ও অন্যান্য গোয়েন্দা বিভাগের সুদীর্ঘ যুদ্ধের পরিসমাপ্তি ঘটেছে। এখানে ১ থেকে ৩৭ পর্বের প্রচারের তারিখ, নাম এবং কাহিনীসংক্ষেপ উল্লেখিত হল:ে
৩৭ পর্বে ডেথ নোট এনিমেটি সমাপ্ত হয়েছে। নিপ্পন টেলিভিশনে এটি দেখানো হতো। এর শেষ পর্বটি প্রচারিত হয় ২০০৭ সালের ২৬ জুন তারিখে। শেষ পর্বে কিরার সাথে তার জাপান পুলিশ ও অন্যান্য গোয়েন্দা বিভাগের সুদীর্ঘ যুদ্ধের পরিসমাপ্তি ঘটেছে। এখানে ১ থেকে ৩৭ পর্বের প্রচারের তারিখ, নাম এবং কাহিনীসংক্ষেপ উল্লেখিত হল:

পর্বসমূহ 
{| class="wikitable" width="98%"
|-
! # !! শিরোনাম !! মূল সম্প্রচার শুরুর তারিখ 
|-
| colspan="4" bgcolor="#000000"|
|-

|}

|}

তথ্যসূত্র 

 
 

ডেথ নোট
অ্যানিমে পর্বের তালিকা
আফ্রিকান ন্যাশনাল কংগ্রেস

আফ্রিকান ন্যাশনাল কংগ্রেস () দক্ষিণ আফ্রিকার একটি বামপন্থী রাজনৈতিক দল। ১৯১২ সালে South African Native National Congress নামে ব্লুমফন্টেইন শহরে এটি প্রতিষ্ঠিত হয়। ১৯২৩ সালে এটি ANC-তে পরিণত হয়। ১৯৯৪ সাল থেকে এটি দক্ষিণ আফ্রিকার শাসক দল। ১৯৯৯ ও ২০০৪ সালের সাধারণ নির্বাচনে দলটি সংখ্যাগরিষ্ঠতা পায়।

ইতিহাস 
১৯১২ সালের ৮ই জানুয়ারি দক্ষিণ আফ্রিকার কৃষ্ণাঙ্গদের প্রথম জাতীয় পর্যায়ের রাজনৈতিক সংগঠন আফ্রিকান জাতীয় কংগ্রেস প্রতিষ্ঠিত হয়। এই সংগঠন আফ্রিকানদের সংহতি, যাবতীয় ধরনের বর্ণবৈষম্যবাদের বিরোধিতা করে এবং "বর্ণবৈষম্যমুক্ত, একীভূত ও গণতান্ত্রিক দক্ষিণ আফ্রিকা" প্রতিষ্ঠার পক্ষে ঘোষণা দেয়। ১৯২৯ সালে এই সংগঠন আফ্রিকান ট্রেড ইউনিয়ন এবং দক্ষিণ আফ্রিকার কমিউনিস্ট পার্টির সঙ্গে মিলে "আফ্রিকান জনগণের অধিকার" নামে একটি সংগঠন গঠিত হয় এবং "পাসপত্র আইন " আর "পার্মিশন" ব্যবস্থা বাতিল করার দাবি জানায়। ১৯৫২ সালে এই সংগঠন দক্ষিণ আফ্রিকার ভারতীয় কংগ্রেসের সংগে যৌথভাবে "অন্যায্য আইন উপেক্ষা করার আন্দোলন" চালাতে শুরু করে। ১৯৫৫ সালের জুন মাসে এই সংগঠন "স্বাধীন সনদ'' প্রণয়নে অংশগ্রহণ করে এবং সকল আফ্রিকান জনগণের সমান নাগরিক অধিকার দেয়ার দাবি জানায়।

১৯৬০ সালে এই সংগঠন " পাসপত্র সংক্রান্ত আইন-বিরোধী আন্দোলন" শুরু করে। পরে সংগঠনটিকে অবৈধ সংগঠন বলে ঘোষণা করা হয়। ১৯৬১ সালে এই সংগঠন " জাতীয় বল্লম" নামক সশস্ত্র সংগঠন প্রতিষ্ঠা করে এবং এর সঙ্গে সঙ্গে বিপুল প্রয়াসে রাজনৈতিক ও পররাষ্ট্র বিষয়ক নানা রকম সংগ্রাম পরিচালনা করে। দেশের ভেতরে নিজের তার প্রভাব ক্রমেই সম্প্রসারিত হতে থাকে। সংগঠনটি আফ্রিকান ঐক্য সংস্থার স্বীকৃতি ও সমর্থন অর্জন করে।

আফ্রিকান ন্যাশনাল কংগ্রেসের অন্যতম নেতা নেলসন ম্যান্ডেলা বর্ণবাদ বিরোধী আন্দোলনে সক্রিয়ভাবে অংশ নেন। ১৯৬২ সালে তাকে দক্ষিণ আফ্রিকার বর্ণবাদী সরকার গ্রেপ্তার করে ও অন্তর্ঘাতসহ নানা অপরাধের দায়ে যাবজ্জীবন কারাদণ্ড দেয়।

১৯৮৯ সালে সংগঠনটি আবার বৈধ সংগঠনের মর্যাদা অর্জন করে।

এএনসি'র পতাকা 

এএনসি'র পতাকা তিনটি রঙের সংমিশ্রণে তৈরী করা হয়েছে। রংগুলো হলো - কালো, সবুজ এবং সোনালী। এখানে কালো রং - দক্ষিণ আফ্রিকার আদি জনগোষ্ঠীর প্রতিচ্ছবি, সবুজ - আফ্রিকার ভূমি এবং সোনালী - খনি এবং প্রাকৃতিক সম্পদের প্রতিচ্ছবি। এছাড়াও, দলীয় ওমখন্তো উই সিজুই যুদ্ধ শাখায় পতাকাটি ব্যবহার করা হতো।

নির্বাচনী ফলাফল

তথ্যসূত্র

বহিঃসংযোগ 

 African National Congress official site
 Response by the ANC General Secretary to COSATU's assessment, 2004
 "Today it feels good to be an African" – Thabo Mbeki, Cape Town, 8 May 1996
 Interview with Nimrod Sejake, an ANC dissident, "The ANC has sold out!"( 2009-10-24) Interviewed by Laurence Coates Offensiv 385 (10 February 2000)
 Attacks attributed to the ANC on the START terrorism database

দক্ষিণ আফ্রিকার রাজনৈতিক দল
জাতীয় স্বাধীনতা আন্দোলন
আফ্রিকান ন্যাশনাল কংগ্রেস
আফ্রিকায় জায়নবাদ-বিরোধীতা
দক্ষিণ আফ্রিকায় দুর্নীতি
মার্কিন যুক্তরাষ্ট্র কর্তৃক পূর্বে সন্ত্রাসী হিসেবে মনোনীত সংগঠন
জোহানেসবার্গ ভিত্তিক রাজনৈতিক দল
১৯১২-এ প্রতিষ্ঠিত রাজনৈতিক দল
দক্ষিণ আফ্রিকার সামাজিক গণতান্ত্রিক দল
আকসুম

আকসুম (Aksum;  Ak̠ʷsəm;  Ak̠su) ;  উত্তর ইথিওপিয়াতে অবস্থিত একটি শহর।

যিশুখ্রিস্টের জন্মের কাছাকাছি সময়ে আকসুম সাম্রাজ্যের বাণিজ্যকেন্দ্র হিসেবে শহরটির আবির্ভাব ঘটে। ৭ম শতকে মুসলিম শাসনের প্রভাবে শহরটি গুরুত্বহীন হয়ে পড়ে।

আকসুমের বর্তমান অধিবাসী সংখ্যা প্রায় ৫০,০০০ এবং এদের প্রায় তিন-চতুর্থাংশ ইথিওপীয় অর্থোডক্স গির্জার সদস্য।

১৯৮০ সালে ঐতিহাসিক তাৎপর্যের জন্য ইউনেস্কো শহরটিকে ওয়ার্ল্ড হেরিটেজ সাইটের তালিকায় অন্তর্ভুক্ত করে।

তথ্যসূত্র 

ইথিওপিয়ার শহর
পবিত্র নগরী
প্রাক্তন জাতির রাজধানী
খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
ইথিওপিয়া
ট্রাফোর্ড

মেট্রোপলিটন বোরো অব ট্রাফোর্ড ইংল্যান্ডের গ্রেটার ম্যানচেস্টারের একটি মেট্রোপলিটন বোরো। এর জনসংখ্যা ২১০,১৪৫ (২০০১ আদমশুমারী), এর শহরগুলির মধ্যে রয়েছে অ্যালট্রিনকাম, সেল, স্ট্রেটফোর্ড, এবং আর্মস্ট্রং।

স্থানীয় সরকার আইন, ১৯৭২ অনুযায়ী, ১৯৭৪ সালের ১ এপ্রিল অ্যালট্রিনকাম ও সেল বারোদুটি, বোডোন, হেল ও বাকলো গ্রাম্য জেলার অংশবিশেষ যা পূর্বে চেশায়ারের অন্তর্ভুক্ত ছিল, স্ট্রেটফোর্ড বোরো ও আর্মস্টোন গ্রাম্য জেলা যেদুটি পূর্বে ল্যাঙ্কাশায়ারের মধ্যে ছিল একত্রীকরন করে বোরোটি প্রতিষ্ঠিত হয়।

এই বোরোর মাঝ নিয়ে মার্সি নদী বয়ে গেছে যেটি ট্রাফোর্ডকে উত্তর ও দক্ষিণ ট্রাফোর্ডে ভাগ করেছে। ঐতিহাসিকভাবে মার্সি নদী ল্যাঙ্কাশায়ার ও চেশায়ার এর সীমানা হিসেবে ব্যবহৃত হত।

তথ্যসূত্র

বহিঃসংযোগ 
 Trafford NHS website
 Image of Trafford Town Hall
 Trafford's Pathfinder School

Metropolitan boroughs

Government in Trafford